Puteri Khareeza

Puteri Aszfaryna Khareeza Arif (lahir 17 April 1998) ialah seorang pelakon dan penyanyi wanita Malaysia. Dilahirkan di Kuala Lumpur, beliau meraih kejayaan selepas dinobatkan sebagai naib juara Idola Kecil musim ketiga pada 2010, dan melancarkan single solo pertamanya, "Duka Sebalik Tawa" pada 2022 sebagai runut bunyi drama Melur Untuk Firdaus. Sebagai pelakon, beliau mula dikenali umum menerusi drama lakonannya seperti Kapten Boleh (2009), Mimpi Sabrina (2019), Alergi Mamat Romantik (2020), Hari Kita Jatuh Cinta (2021) dan Air Mata Allisya (2022).

Kerjaya
Puteri Khareeza mula menunjukkan minatnya terhadap bidang muzik pada usia 7 tahun dan pernah mengambil bahagian dalam pertandingan Bintang Kecil anjuran Radio Televisyen Malaysia (RTM) pada tahun 2008. Beliau melancarkan single solo pertamanya, "Duka Sebalik Tawa" pada Jun 2022 dan menjadi rakaman rasmi pertamanya sejak mula bergiat aktif dalam industri muzik. Lagu ini dipilih sebagai runut bunyi untuk drama Melur Untuk Firdaus lakonan Meerqeen dan Anna Jobling. Selain itu, beliau turut bergiat aktif bersama kumpulan Venus yang mana beliau merupakan vokalisnya. Kumpulan ini terkenal menerusi lagu "Sakitnya Hati" dan "Maafkan Aku".

Idola Kecil 3 (2010)
Puteri Khareeza ialah salah seorang daripada 10 peserta Idola Kecil musim ketiga yang turut disertai oleh Harris Alif, Hadi Mazlan dan Elica Paujin. Beliau dinobatkan sebagai naib juara di belakang Harris yang merangkul gelaran juara. Berikut ialah senarai persembahan beliau di Idola Kecil 3:

Lagu Cinta Kita 3 (2021)
Pada tahun 2021, Puteri Khareeza digandingkan bersama Pasya Fauzi sebagai pasangan duetnya dalam Lagu Cinta Kita musim ketiga. Mereka dinobatkan sebagai pemenang tempat ketiga sekaligus memenangi wang tunai sebanyak RM20,000. Berikut ialah senarai persembahan beliau bersama Pasya dalam Lagu Cinta Kita 3:

Big Stage 5 (2023)
Pada tahun 2023, Puteri Khareeza terpilih sebagai salah seorang daripada 14 peserta Big Stage musim kelima. Berikut ialah lagu-lagu yang ditugaskan untuk dipersembahkan oleh beliau ketika konsert mingguan Big Stage:

Kehidupan peribadi
Puteri Khareeza dilahirkan dan dibesarkan di Kampung Datuk Keramat, Kuala Lumpur dan merupakan anak bongsu daripada 3 beradik. Beliau ialah pemegang ijazah jurusan Undang-undang di Universiti Teknologi MARA (UiTM).

Filemografi

Drama

Telefilem

Televisyen

Diskografi

Lagu

Anugerah dan pencalonan

Rujukan

Pautan luar 
 Profil rasmi di Astro Gempak

Kelahiran 1998
Orang hidup
Orang Malaysia berketurunan Melayu
Muslim Malaysia
Orang dari Kuala Lumpur
Penyanyi wanita Malaysia
Pelakon wanita Malaysia
Pelakon wanita Malaysia abad ke-21
Pelakon televisyen Malaysia
Peserta Idola Kecil
Peserta Big Stage
Alumni Universiti Teknologi MARA